આખરે 25 જૂન, 1950ના રોજ ઉત્તર કોરિયાએ દક્ષિણ કોરિયા પર હુમલો કરી દીધો, અને અમેરિકા-રશિયા વચ્ચેની કોલ્ડ વારની પહેલી મોટી માથાકૂટ એવી ‘કોરિયન વાર’નો પ્રારંભ થયો. રશિયાની આ યુદ્ધમાં સક્રિયતા એટલી તીવ્ર હતી કે એણે યુએનઓને અંગૂઠો બતાવીને પોતાના વીટો પાવર પણ જતા કરી દીધા. પરિસ્થિતિ જોતાં અમેરિકાને લાગ્યું કે ઉત્તર કોરિયા આખું દક્ષિણ કોરિયા કબજે કરી લેશે. એટલે અમેરિકાએ પણ દક્ષિણ કોરિયાને મદદ પૂરી પાડીને પરોક્ષ રીતે કોરિયન યુદ્ધમાં ઝંપલાવ્યું. આ કોરિયન યુદ્ધનું એક એક પ્રકરણ એટલું બધું ભયંકર અને રક્તરંજિત છે કે એની વાત કરતાં આ જગ્યા અને આપણી સંવેદનાઓ ખૂટી પડે. બંને દેશો વચ્ચેથી પસાર થતી કાલ્પનિક અક્ષાંશ રેખા ‘380 પેરેલલ’ બોર્ડર બની ગઈ અને બંને દેશોએ આ બોર્ડરની બંને બાજુથી એકબીજાને રંજાડવાનું ચાલુ રાખ્યું.